Kèju punika dipundamel saking susu ingkang sampun dipunpasteurisasi.[5] Padatanipun susu ingkang dipunginakaken punika susu sapi, ananging campuran susu sapi lan susu wedhus gembel saged dipunginakaken.[5] Kanggé damel keju punika, susu ingkang dipunperes ing wayah énjing lan susu ingkang dipunperes nalika wanci dalu dipuncampur dados setunggal. Lajeng susu kasebu dipunsaring lan dipunpanasaken ing suhu 36-38 °C.[5] Bibar punika rennet dipuncampur lan dipunnengké kemawon kirang langkung antawisipun 2 dumugi 24 jam. Kanthi ngginakaken sekop kayu, scamorza dipunolah saéngga tèksturipun mawi serabut.[5] Lajeng kèju-kèju kasebut dipunbentuk mawi tangan dados bola-bola ageng mawi kenop alit ing nginggilipun saengga kados woh pir.[5] Kèju lajeng dipunbilas mawi toya lan dipunkom wonten setengah jam. Bibar punika, kalih kèju dipuntaleni dados setunggal mawi bolah lan dipunmatengaken kalih minggu. Bibar mateng kèju punika langsung dipunsadé utawi dipunasapaken rumiyin. Pengasapan dipunlampahi kangge nutupi kèju mawi gombal lajeng dipunobong wonten ing damen antawisipun 10 dumugi 15 menit. Bibar nglampahi prosès pengasapan lajeng kulitipun dados werna kuning dados werna jingga.[5] Scamorza ingkang dipunasepaken dipunsebat scamorza affumicate lan langkung kondhang tinimbang scamorza biasa.[3] Scamorza affumicate padatanipun dipunsajèkakan kanggé pasta.[4]